Document ID: /roh_data/filtered/fineweb-2-filterrobots_roh.jsonl.gz/58913

L'aboliziun da las sancziuns cunter l'Iran smatga sin il pretsch d'ieli. Il pretsch per in but ieli da la marca Brent è crudà en il martgà asiatic per 2% sin 27,7 dollars ed è uschè bunmartgà sco dapi 13 onns betg pli.
Dapi l'entschatta da l'onn nov è il pretsch d'ieli sa reducì per passa 25%. Sin il martgà d'ieli datti dapi mais ina surofferta d'ieli ed il medem mument è la dumonda suenter ieli flaivla. Entras l'aboliziun da las sancziuns cunter l'Iran po il pajais puspè vender dapli ieli, quai ch'engrevgescha anc pli ferm la situaziun.